KISKŐRÖS VÁROS POLGÁRMESTERE
ELŐTERJESZTÉS
(a Képviselő-testület 2024. május 29-i ülésére)

TÁRGY: 
Beszámoló a Kőröskom NONPROFIT Kft. 2023. évi tevékenységéről, alapítói hatáskörök gyakorlása a Kft-nél
A 100%-ban Kiskőrös Város Önkormányzata tulajdonát képező Kiskőrös Önkormányzat Kommunális Szolgáltató Nonprofit Korlátolt Felelősségű Társaság (a továbbiakban: KŐRÖSKOM Nonprofit Kft.) tulajdonosi jogait a Képviselő-testület gyakorolja. A Polgári Törvénykönyvről szóló 2013. évi V. törvény (továbbiakban Ptk.) 3:109. § (1) bekezdésben foglaltak szerint: „A gazdasági társaság tagjainak döntéshozó szerve a legfőbb szerv.” Ptk. 3:109. § (4): „Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.”
Ptk. 3:109. § (2) bekezdése: „A gazdasági társaság legfőbb szervének feladata a társaság alapvető üzleti és személyi kérdéseiben való döntéshozatal. A legfőbb szerv hatáskörébe tartozik a számviteli törvény szerinti beszámoló (a továbbiakban: beszámoló) jóváhagyása és a nyereség felosztásáról való döntés.”
A KŐRÖSKOM Nonprofit Kft. javadalmazási szabályzata értelmében, a Képviselő-testület dönt az előző üzleti év beszámolójának tárgyalásakor az ügyvezető prémiumáról, valamint az aktuális évre vonatkozó prémiumfeltételekről. 

A KŐRÖSKOM Nonprofit Kft. a számviteli törvény rendelkezései alapján összeállította a 2023. évi egyszerűsített éves beszámolóját, amely a határozat-tervezet 1. sz. mellékletét képezi. A határozat-tervezet 1. sz. melléklete tartalmazza a 2023. évi mérleget, eredménykimutatást, kiegészítő mellékletet és a Független Könyvvizsgálói Jelentést. Benyújtásra került a Kft. 2024. évre vonatkozó üzleti terve, melyet a határozat- tervezet 2. sz. melléklete tartalmaz. A Felügyelő Bizottság a beszámolót és az üzleti tervet 2024. május 27-i ülésén tárgyalja. 

A tárgy év jelentősebb beruházásai: Elkészült és a használatba vételi engedély alapján aktiválásra került a Kiskőrösi termelői piaccsarnok felújításának I. üteme 295.303 E Ft., ezen projekt keretén belül megépítésre került egy Hulladáktároló épület: 17.380 E Ft. Caterpillar markoló felújítás: 938 E Ft. Könyvelő, bérszámfejtő és számlázó program vásárlása: 442 E Ft. Befejezetlen beruházások: Piaccsarnok II. ütem: 20.053 E Ft.  
A forgóeszközök esetében jelentős a növekedés (+ 606.763 ezer Ft), a pénzeszközök állománya lényegesen nőtt. Kiskőrös Város Önkormányzata a Terület és Településfejlesztési Operatív Program keretén belül 651 millió Ft vissza nem térítendő támogatást nyert a kistermelői piac II. ütemének kialakítására. A beruházás II. ütemének lebonyolításával az Önkormányzat a Kőröskom Nonprofit Kft. bízta meg, a Magyar Államkincstárnál vezetett számla ennek a beruházásnak a kivitelezését szolgálja.


A KŐRÖSKOM Nonprofit Kft a 2023. évi adózott eredménye 10.367 ezer Ft-ról 356 ezer Ft-ra csökkent. Az összes lekötött tartalék 34.582 ezer Ft-ról 17.202 ezer Ft-ra csökkent.
Az értékesítés nettó árbevétele az előző évi szinthez viszonyítva 21,21 %-kal csökkent.

A prémiumfeltételekben meghatározott 2023. évi célkitűzéseket a KŐRÖSKOM Nonprofit Kft. ügyvezetője teljesítette: KŐRÖSKOM Nonprofit Kft. és a KŐRÖSSZOLG Nonprofit Kft. teljeskörű átszervezése megtörtént a jövőbeni városüzemeltetés hatékony, eredményes, a lehető leggazdaságosabb működés érdekében.

A fentiek alapján javaslom, hogy a Képviselő-testület a KŐRÖSKOM Nonprofit Kft. 2023. évi egyszerűsített éves beszámolóját, a KŐRÖSKOM Nonprofit Kft. ügyvezetőjének 2023. évi prémiumának megállapítását, a 2024. évi prémiumfeltételeit, valamint az 2024. évi üzleti tervet a határozat-tervezetben foglaltak szerint fogadja el.

Kiskőrös, 2024. május 21.
                                                                                                          
Domonyi László sk.
                                                                                                                
 polgármester
HATÁROZAT-TERVEZET
A Képviselő-testület az önkormányzat kizárólagos tulajdonában lévő KŐRÖSKOM Nonprofit Kft. tulajdonosi jogait gyakorló hatáskörében:

1. a KŐRÖSKOM Nonprofit Kft. 2023. üzleti évre vonatkozó egyszerűsített éves beszámolóját (mérlegét, eredménykimutatását és kiegészítő mellékletét) - figyelemmel a Felügyelő Bizottság és a Könyvvizsgáló jelentésére is- a határozat 1. sz. melléklete szerinti tartalommal jóváhagyja. 

2. a KŐRÖSKOM Nonprofit Kft. ügyvezetőjének a 2024. évre benyújtott üzleti tervét a határozat 2. sz. melléklete szerinti tartalommal elfogadja.

3. a KŐRÖSKOM Nonprofit Kft. ügyvezetőjének 2023. évi prémiumát az 59/2023. sz. Képviselő-testületi határozatban meghatározott feltételek teljesítésének megfelelően a 2023. évi személyi alapbér 25 %-ában, azaz bruttó 2 413 500,-Ft-ban állapítja meg.

4. a KŐRÖSKOM Nonprofit Kft. ügyvezetőjének 2024. évi prémiumfeltételei:

· a KŐRÖSKOM és KŐRÖSSZOLG Kft. stabil működése; 
· a városi parkok, közterek esztétikai látványának igényes, magas színvonalú biztosítása, a zöldterületek kiemelt gondozásával felkészíteni a várost a 2024. évi Virágos Magyarországért, vagy egyéb más, az ápolt, szép környezetről szóló pályázaton való indulásra;
· munkalap rendszer bevezetése és hatékony működtetése és
· a kontrollig részére az elszámolások időben történő benyújtása, 
amely feltételek teljesítése esetében a prémium éves személyi alapbérben kifejezett százalékos mértékét 25%-ban határozza meg, 

Felelős:
polgármester



ügyvezető

Határidő:
2024. értelemszerűen

